**RIADITEĽSTVO MATERSKEJ ŠKOLY OZNAMUJE ORGANIZÁCIU A PODMIENKY VÝCHOVY A VZDELÁVANIA NA ŠKOLSKÝ ROK 2020/2021**

* materská škola bude v prevádzke od 6.30 hod. do 16.00 hod.
* rodič privedie dieťa do MŠ najneskôr do 745 hod.
* pri vstupe do budovy MŠ bude dieťaťu a rodičovi vykonaná dezinfekcia rúk a meranie teploty,
* rodič dieťaťa sa v priestoroch MŠ pohybuje vždy v rúšku, dodržiava primeraný odstup a v priestoroch MŠ sa zdrží len čas nevyhnutný na odovzdanie dieťaťa,
* osobne odovzdá dieťa učiteľke, ktorá ho prevezme až na základe záveru ranného zdravotného filtra, prevzatie dieťaťa môže učiteľka odmietnuť, ak zistí, že jeho zdravotný stav nie je  vhodný na prijatie do MŠ,
* deti si prinesú papuče, pyžamo, náhradné oblečenie,
* deti v triede včielok pastu a zubnú kefku,

**Povinnosti zákonného zástupcu**

* zodpovedá za dodržiavanie hygienicko – epidemiologických opatrení,
* dodržiava pokyny materskej školy,
* rešpektuje pravidlá že do MŠ sa nenosia žiadne hračky a iné predmety či materiály alebo pomôcky z domáceho prostredia,
* v prípade, že u dieťaťa je podozrenie alebo potvrdené ochorenie na COVID-19, bezodkladne o tejto situácii informuje učiteľku a zástupkyňu riaditeľa MŠ,
* povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok bude dieťa z MŠ vylúčené.

Počas celého pobytu dieťaťa v materskej škole sa budú prísne dodržiavať všetky hygienicko-epidemiologické opatrenia a odporúčania. Taktiež žiadame rodičov o zodpovedné dodržiavanie všetkých pokynov a rešpektovanie pravidiel.

Tieto nariadenia sa budú dodržiavať po dobu trvania ich potreby.

Ďakujeme.